
Na temelju Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023) dostavljamo 


OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU PRORAČUNA I  FINANCIJSKOG PLANA U RAZDOBLJU OD 01.SIJEČNJA 2026 DO 30.LIPNJA 2026

U razdoblju od 01.siječnja do 30. lipnja 2026 godine financijski plan za 2026 godinu izvršen je u ukupno ostvarenim prihodima u iznosu od 1.256.709,34 eura, što predstavlja 47,09% godišnjeg plana. 
Sažetak računa prihoda i rashoda i računa financiranja iznosi 47,09% ostvarenja/izvršenja za prvo polugodište 2026 godine u odnosu na godišnji tekući plan. 
Odnos ostvarenje/izvršenje 2025. i 2026. Iznosi  108,59 % odstupanje se odnosi na povećanje rashoda za zaposlene (povećanje plaća) ostali rashodi za zaposlene i za materijalne rashode. Kod materijalnih rashoda bilježi se povećanje kod energije poskupljenje energenata obzirom na stanje tržišta lož ulja i električne energije. Stručno usavršavanje povećanje se odnosi na polaganje pravosudnog ispita savjetnika. Usluge tekućeg i investicijskog održavanja bilježe porast u odnosu na prošlogodišnje razdoblje zbog kvarova na  rasvjetnim tijelima  u prostorijama kaznenog odjela ODO Zadar gdje su sredstva utrošena na zamjenu istih. Ostale usluge bilježe porast u 2026 godini a odnose se na odvoz arhivske građe iz arhiva prostorija ODO Zadar.  Kod materijalnih rashoda intelektualne usluge predstavljaju najvišu stavku rashoda, ODO Zadar do ovog izvještajnog razdoblja ne bilježi povećanje za rashode intelektualnih i osobnih usluga (odvjetnika, vještaka i tumača), u danom periodu u odnosu na prošlu godinu. Izražene su visoke tarife tumača i vještaka zbog specifičnosti trenutnih istražnih radnji u pojedinim predmetima. Naime ovi rashodi ovise o stvarnim potrebama u pojedinim kaznenim predmetima, a obzirom na dopušteni limit financijskog plana ne postoji objektivna mogućnost iskazivanja u realnom iznosu prilikom planiranja materijalnih rashoda.
Financijski rashodi i rashodi za nabavu nefinancijske imovine  odstupaju u odnosu na isto prošlogodišnje razdoblje iz razloga nabavke novog službenog vozila Toyota Corolla putem leasinga.  

Račun prihoda i rashoda – Izvještaj o prihodima i rashodima prema ekonomskoj klasifikaciji-indeks ostvarenja u odnosu na godišnji plan iznosi 47.09%. 

Izvještaj o prihodima i rashodima prema izvorima financiranja – Općinsko državno odvjetništvo u Zadru ostvaruje prihode iz državnog proračuna odnosno nadležnog Ministarstva pravosuđa i uprave RH u 100% iznosu, izvor financiranja 11- Opći prihodi i primici. Osim navedenog ostvarujemo i dio prihoda izvor 31- Vlastiti prihodi u neznatnom iznosu.

Izvještaj o rashodima prema funkcijskoj klasifikaciji – 033 Sudovi – iznosi 1.256.996,16 eur što u indeksu izvršenja u odnosu na godišnji plan iznosi 47,09%.

Posebni dio -2812 Djelovanje državnih odvjetništava.
Izvršenje u odnosu na godišnji plan prihoda i rashoda iznosi već navedenih 47,09%.
[bookmark: _GoBack]PRIJENOS SREDSTAVA IZ PRETHODNE I U SLJEDEĆU GODINU:
Općinsko državno odvjetništvo u Zadru je imalo prijenos sredstava iz prethodne u sljedeću godinu u iznosu od 27,59 eur (prihodi od pruženih usluga-kopiranje). 
Izvorni plan ostao je nepromijenjen, U priloženim tablicama navedene su kolone „izvorni plan“ i „tekući plan“, obzirom kako do sada nije bilo preraspodjela, ove dvije kolone su identične. 



ZADAR, 07.07.2026.

